ਹਾਲ ਹੀ ਵਿੱਚ ਗਊ-ਮੂਤਰ ਪੀਣ ਦੇ ਇੱਕ ਪ੍ਰੋਗਰਾਮ ਦਾ ਪ੍ਰਬੰਧ ਕੀਤਾ ਗਿਆ ਸੀ

ਭਾਰਤ ਵਿੱਚ ਦੂਜੇ ਦੇਸਾਂ ਦੇ ਮੁਕਾਬਲੇ ਕੋਰੋਨਾਵਾਇਰਸ ਦੇ ਘੱਟ ਮਾਮਲੇ ਸਾਹਮਣੇ ਆਏ ਹਨ ਪਰ ਇੱਥੇ ਵਾਇਰਸ ਤੋਂ ਬਚਣ ਲਈ ਕਈ ਤਰ੍ਹਾਂ ਦੀਆਂ ਭਰਮ ਵਾਲੀਆਂ ਸਲਾਹਾਂ ਲੋਕਾਂ ਨੂੰ ਦਿੱਤੀਆਂ ਜਾ ਰਹੀਆਂ ਹਨ। ਬੀਬੀਸੀ ਨਿਊਜ਼ ਨੇ ਇਨ੍ਹਾਂ ਵਿੱਚੋਂ ਕੁੱਝ ਦੀ ਪੜਤਾਲ ਕੀਤੀ।  

ਗਊ-ਮੂਤਰ ਅਤੇ ਗੋਹਾ

ਭਾਰਤ ਵਿੱਚ ਕਈ ਬੀਮਾਰੀਆਂ ਦੇ ਇਲਾਜ ਲਈ ਗਊ ਮੂਤਰ ਅਤੇ ਗੋਹੇ ਨੂੰ ਰਸਮੀ ਤਰੀਕੇ ਨਾਲ ਨੁਸਖੇ ਦੇ ਤੌਰ 'ਤੇ ਉਤਸ਼ਾਹਿਤ ਕੀਤਾ ਜਾ ਰਿਹਾ ਹੈ। ਭਾਜਪਾ ਸੰਸਦ ਮੈਂਬਰ ਸੁਮਨ ਹਰੀਪ੍ਰਿਆ ਨੇ ਕੋਰੋਨਾਵਾਇਰਸ ਦੇ ਇਲਾਜ ਲਈ ਵੀ ਇਸਦੀ ਵਰਤੋਂ ਦੀ ਸਲਾਹ ਦਿੱਤੀ ਗਈ ਹੈ। 

ਉਨ੍ਹਾਂ ਨੇ ਕਿਹਾ, "ਗਾਂ ਦੇ ਗੋਹੇ ਦੇ ਕਈ ਫਾਇਦੇ ਹੁੰਦੇ ਹਨ। ਮੈਨੂੰ ਲੱਗਦਾ ਹੈ ਕਿ ਇਹ ਕੋਰੋਨਾਵਾਇਰਸ ਨੂੰ ਖ਼ਤਮ ਕਰ ਸਕਦਾ ਹੈ। ਗਾਂ ਦੇ ਪੇਸ਼ਾਬ ਵੀ ਮਦਦਗਾਰ ਹੋ ਸਕਦਾ ਹੈ।"

ਗਾਂ ਦੇ ਮੂਤ ਦੇ ਸੰਭਾਵੀ ਐਂਟੀ-ਬੈਕਟੀਰੀਅਲ ਗੁਣਾਂ ਨੂੰ ਲੈ ਕੇ ਪਹਿਲਾਂ ਵੀ ਕਈ ਤਰ੍ਹਾਂ ਦੇ ਅਧਿਐਨ ਹੋ ਚੁੱਕੇ ਹਨ।

ਕੋਰੋਨਾਵਾਇਰਸ ਖਿਲਾਫ਼ ਗਊ-ਮੂਤਰ ਦੇ ਇਸਤੇਮਾਲ ਨੂੰ ਉਤਸ਼ਾਹਿਤ ਕਰਨ ਲਈ ਇੱਕ ਹਿੰਦੂ ਰਾਸ਼ਟਰਵਾਦੀ ਜਥੇਬੰਦੀ ਨੇ ਭਾਰਤ ਦੀ ਰਾਜਧਾਨੀ ਦਿੱਲੀ ਵਿੱਚ ਗਊ-ਮੂਤਰ ਪੀਣ ਦੇ ਪ੍ਰੋਗਰਾਮ ਦਾ ਪ੍ਰਬੰਧ ਕੀਤਾ।

ਭਾਜਪਾ ਸੰਸਦ ਮੈਂਬਰ ਸੁਮਨ ਹਰੀਪ੍ਰਿਆ ਨੇ ਕੋਰੋਨਾਵਾਇਰਸ ਦੇ ਇਲਾਜ ਲਈ ਗਊ-ਮੂਤਰ ਦੀ ਸਲਾਹ ਦਿੱਤੀ।

ਪਰ ਇੰਡੀਅਨ ਵਿਰੋਲਾਜੀਕਲ ਸੋਸਾਇਟੀ ਦੇ ਡਾ. ਸ਼ੈਲੇਂਦਰ ਸਕਸੈਨਾ ਨੇ ਬੀਬੀਸੀ ਨੂੰ ਕਿਹਾ, "ਅਜਿਹਾ ਕੋਈ ਮੈਡੀਕਲ ਸਬੂਤ ਨਹੀਂ ਹੈ.  ਜਿਸ ਤੋਂ ਪਤਾ ਲੱਗੇ ਕਿ ਗਊ-ਮੂਤਰ ਵਿੱਚ ਐਂਟੀ-ਵਾਇਰਸ ਹੁਣ ਹੁੰਦੇ ਹਨ।"

ਉਹ ਕਹਿੰਦੇ ਹਨ, "ਉੱਥੇ ਹੀ ਗਾਂ ਦੇ ਗੋਹੇ ਦੀ ਵਰਤੋਂ ਪੁੱਠੀ ਵੀ ਪੈ ਸਕਦੀ ਹੈ। ਕਿਉਂਕਿ ਹੋ ਸਕਦਾ ਹੈ ਕਿ ਇਸ ਵਿੱਚ ਕੋਰੋਨਾਵਾਇਰਸ ਹੋਵੇ ਜਾਂ ਇਨਸਾਨਾਂ ਵਿੱਚ ਵੀ ਆ ਸਕਦਾ ਹੈ।"

ਸਾਲ 2018 ਤੋਂ ਕਾਊਪੈਥੀ ਗਾਂ ਦੇ ਗੋਹੇ ਤੋਂ ਬਣੇ ਸਾਬਣ ਤੋਂ ਇਲਾਵਾ ਅਲਕੋਹਲ-ਫ੍ਰੀ ਹੈਂਡ ਸੈਨੇਟਾਈਜ਼ਰ ਆਨਲਾਈਨ ਵੇਚ ਰਹੀ ਹੈ। ਇਸ ਵਿੱਚ ਦੇਸੀ ਗਊਆਂ ਦਾ ਗਊ-ਮੂਤਰ ਮਿਲਿਆ ਜਾਂਦਾ ਹੈ।

ਫਿਲਹਾਲ ਇਹ ਆਨਲਾਈਨ ਆਊਟ ਆਫ਼ ਸਟਾਕ ਦਿਖਾ ਰਿਹਾ ਹੈ। ਪ੍ਰੋਡਕਟ ਦੇ ਪੇਜ ਮੁਤਾਬਕ, "ਮੰਗ ਵੱਧ ਜਾਣ ਕਾਰਨ ਹੁਣ ਅਸੀਂ ਪ੍ਰਤੀ ਗਾਹਕ ਉਤਪਾਦਨ ਵੇਚਣ ਦੀ ਹੱਦ ਤੈਅ ਕਰ ਰਹੇ ਹਾਂ ਤਾਂ ਕਿ ਸਾਰੇ ਗਾਹਕਾਂ ਨੂੰ ਉਤਪਾਦ ਮਿਲ ਸਕੇ।" 

ਉੱਥੇ ਹੀ ਰਾਮਦੇਵ ਬਾਬਾ ਨੇ ਇੱਕ ਹਿੰਦੀ ਨਿਊਜ਼ ਚੈਨਲ 'ਤੇ ਲੋਕਾਂ ਨੂੰ ਘਰ ਵਿੱਚ ਹਰਬਲ ਹੈਂਡ ਸੈਨੇਟਾਈਜ਼ਰ ਬਣਾਉਣ ਦੀ ਸਲਾਹ ਦਿੱਤੀ ਹੈ।

ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਆਯੁਰਵੈਦਿਕ ਜੜੀ-ਬੂਟੀ ਗਿਲੋਏ, ਹਲਦੀ ਅਤੇ ਤੁਲਸੀ ਦੇ ਪੱਤੇ ਖਾਣ ਨਾਲ ਕੋਰੋਨਾਵਾਇਰਸ ਨੂੰ ਰੋਕਣ ਵਿੱਚ ਮਦਦ ਮਿਲ ਸਕਦੀ ਹੈ।

ਪਰ ਵਿਸ਼ਵ ਸਿਹਤ ਸੰਗਠਨ ਅਤੇ ਅਮਰੀਕਾ ਦੇ ਡਿਸੀਜ਼ ਕੰਟਰੋਲ ਐਂਡ ਪ੍ਰੀਵੈਨਸ਼ਨ (ਸੀਡੀਸੀ) ਮੁਤਾਬਕ ਅਲਕੋਹਲ ਵਾਲੇ ਹੈਂਡ ਸੈਨੇਟਾਈਜ਼ਰ ਦੀ ਵਰਤੋਂ ਕਰਨਾ ਜ਼ਰੂਰੀ ਹੈ।

ਅਤੇ ਲੰਡਨ ਸਕੂਲ ਆਫ਼ ਹਾਈਜੀਨ ਐਂਡ ਟਾਪੀਕਲ ਮੈਡੀਸੀਨ ਵਿੱਚ ਪ੍ਰੋਫੈੱਸਰ ਸੈਲੀ ਬਲੋਮਫੀਲਡ ਮੁਤਾਬਕ ਕੋਈ ਵੀ ਘਰ ਵਿੱਚ ਬਣਾਇਆ ਗਿਆ ਸੈਨੇਟਾਈਜ਼ਰ ਕਾਰਗਰ ਨਹੀਂ ਹੋਵੇਗਾ ਕਿਉਂਕਿ ਵੋਡਕਾ ਵਿੱਚ ਸਿਰਫ਼ 40 ਫੀਸਦ ਅਲਕੋਹਲ ਹੁੰਦਾ ਹੈ।

ਸ਼ਾਕਾਹਾਰ

ਬੀਤੇ ਦਿਨੀਂ ਹਰਿਆਣਾ ਦੇ ਸਿਹਤ ਮੰਤਰੀ ਅਨਿਲ ਵਿਜ ਨੇ ਲੋਕਾਂ ਨੂੰ ਮੀਟ ਨਾ ਖਾਣ ਦੀ ਅਪੀਲ ਕੀਤੀ। ਉਨ੍ਹਾਂ ਨੇ ਟਵੀਟ ਕੀਤਾ, "ਸ਼ਾਕਾਹਾਰੀ ਰਹੋ।"

"ਵੱਖ-ਵੱਖ ਤਰ੍ਹਾਂ ਦੇ ਪਸ਼ੂਆਂ ਦਾ ਮਾਸ ਖਾ ਕੇ ਮਨੁੱਖਤਾ ਲਈ ਖ਼ਤਰਾ ਬਣਨ ਵਾਲੇ ਕੋਰੋਨਾਵਾਇਰਸ ਵਰਗੇ ਵਾਇਰਸ ਪੈਦਾ ਨਾ ਕਰੋ।"

ਉੱਥੇ ਹੀ ਇੱਕ ਹਿੰਦੂ ਰਾਸ਼ਟਰਵਾਦੀ ਜਥੇਬੰਦੀ ਦਾ ਦਾਅਵਾ ਹੈ ਕਿ ਕੋਰੋਨਾਵਾਇਰਸ ਮਾਸ ਖਾਣ ਵਾਲੇ ਲੋਕਾਂ ਨੂੰ ਸਜ਼ਾ ਦੇਣ ਲਈ ਆਇਆ ਹੈ।

ਪਰ ਜਦੋਂ ਪਸ਼ੂਧਨ ਉਤਪਾਦਨ ਦਾ ਕੰਮ ਦੇਖਣ ਵਾਲੇ ਮੰਤਰਾਲੇ ਨੇ ਕਿਹਾ ਕਿ ਅੰਡੇ ਅਤੇ ਚਿਕਨ ਦੀ ਵਿਕਰੀ ਘੱਟ ਹੋ ਗਈ ਹੈ ਉਦੋਂ ਭਾਰਤ ਸਰਕਾਰ ਦੀ ਫੈਕਟ ਚੈਕਿੰਗ ਸਰਵਿਸ ਨੇ ਇਸ ਦਾਅਵੇ ਦਾ ਖੰਡਨ ਕਰਦੇ ਹੋਏ ਪੋਸਟ ਕੀਤਾ।

ਅਜੇ ਤੱਕ ਇਹ ਪੂਰੀ ਤਰ੍ਹਾਂ ਪਤਾ ਨਹੀਂ ਲੱਗ ਸਕਿਆ ਹੈ ਕਿ ਕਿਸ ਤਰ੍ਹਾਂ ਕੋਰੋਨਾ ਵਾਇਰਸ ਇੱਕ ਵਿਅਕਤੀ ਤੋਂ ਦੂਜੇ ਵਿਅਕਤੀ ਵਿੱਚ ਫੈਲਦਾ ਹੈ

ਅਤੇ ਸਰਕਾਰ ਦੇ ਮੰਤਰੀ ਗਿਰੀਰਾਜ ਸਿੰਘ ਨੇ ਕਿਹਾ ਕਿ ਭਾਰਤੀ ਫੂਡ ਰੈਗੁਲੇਟਰ ਨੂੰ ਕੋਈ ਸਬੂਤ ਨਹੀਂ ਮਿਲਿਆ ਹੈ।
ਕੋਰੋਨਾਵਾਇਰਸ ਬਾਰੇ ਗਲਤ ਜਾਣਕਾਰੀਆਂ ਅਤੇ ਉਸ ਦਾ ਸਪਸ਼ਟੀਕਰਨ। 